google/wiki40b huggingface dataset:
गोकुलदास तेजपाल

शेठ गोकुलदास तेजपाल या शेठ गोकुलदास तेजपाल ( गुजराती: શેઠ ગોકળદાસ તેજપાલ or શેઠ ગોકુલદાસ તેજપાલ) (१८२२-१८६७) मुंबई, भारत के एक व्यापारी, समाज सुधारक और परोपकारी थे।   गुजराती भाटिया समुदाय से आने वाले गोकुलदास, प्रसिद्ध गोकुलदास तेजपाल अस्पताल, गोकुलदास तेजपाल संस्कृत महाविद्यालय, जहां भारतीय राष्ट्रीय कांग्रेस का पहला सत्र आयोजित किया गया था,   सहित चैरिटी संस्थानों, गोकुलदास तेजपाल एंग्लो-वर्नाक्यूलर हाई स्कूल और गोकुलदास तेजपाल बोर्डिंग हाउस जैसे अस्पतालों, स्कूलों, छात्रावासों के निर्माण के लिए जाने जाते हैं।

जिंदगी

१८२२ में गोकुलदास का जन्म भाटिया समुदाय में हुआ था। उनके पिता और उनके चाचा ने कम उम्र में बॉम्बे में हॉकर के रूप में जीवन शुरू किया। उनके पिता तेजपाल का १८३३ में निधन हो गया।  उनके चाचा ने भी गोकुलदास के पास अपना भाग्य छोड़ दिया जब उनका निधन हो गया।  गोकुलदास की मृत्यु  में एक बोर्डिंग स्कूल और कई अन्य स्कूलों सहित चैरिटी संस्थानों के लिए बड़ी मात्रा में पैसा छोड़कर हुई।
गरासिया

गरासिया, विवाकागित

निवास क्षेत्र

इस जनजाति के लोग मुख्यतः राजस्थान और गुजरात में निवास करते हैं। ये लोग मुख्यतः राजस्थान के पाली, सिरोही और उदयपुर क्षेत्रों से विस्थापित हैं।
राजस्थान के भील सदियो पहले स्थलांतरित करके उत्तर गुजरात अरवल्ली -भिलोडा, मेघरज, साबरकाँठा- विजयनगर, बनासकांठा में निवास कर रहे हैं जो अभी आदिवासी डुंगरी गरासिया नाम से पहेचाने जाते है

वस्त्र

रहन-सहन तथा वेश-भूषा की दृष्टि से गरासिया जनजाति की अपनी एक अलग पहचान है। गरासिया पुरुष धोती कमीज पहनते हैं और सिर पर तौलिया बाँधते हैं। गरासिया स्रियाँ गहरे रंग और तड़क - भड़क वाले रंगीन घाघरा व ओढ़नी पहनती हैं। वे अपने तन को पूर्ण रूप से ढंकती हैं।
इगतपुरी

जनसांख्यिकी

भारत की जनगणना 2001 के अनुसार, इगतपुरी की जनसंख्या 31572 थी। पुरुष और महिलाओं की जनसंख्या क्रमश: 52% और 48% है। इगतपुरी की एक औसत साक्षरता दर 74% है। पुरुष साक्षरता 80% है और महिला साक्षरता 67% है। इगतपुरी की जनसंख्या का 14%, 6 वर्ष से कम उम्र के बच्चों का है।

पर्यटन

मानसून के दौरान इगतपुरी की यात्रा एक स्वर्गिक अनुभव देती है, चारों ओर फैली हरियाली और झरने एक सुन्दर दृश्य प्रस्तुत करते हैं। कसारा और इगतपुरी स्टेशन के बीच का स्थान अत्यंत ही सुन्दर है ट्रैन इन पहाड़ो के बीच इस तरह इठलाती हुई और अपने सबसे मंद गति से चलती हुई बड़ा ही मनोरम दर्शया पर्स्तुत करती है और जब सूरज ढलता है तो पछी अपने घोसले से निकल कर सूरज को सलामी देते प्रतीत होते है। अक्सर हिन्दी फिल्मों का दृश्यांकन यहां किया जाता है।
आसज्जा

आसज्जा (रेडीनेस / readiness) शब्द का प्रयोग साधारणतया 'सिद्धता' के अर्थ में किया जाता है। इसका अनुमान मनौवैज्ञानिकों ने बुद्धिपरीक्षाओं के आधार पर किया है। किसी भी कार्य को आरंभ करने के लिए यह आवश्यक माना गया है कि उसकी परीक्षा करके देख लिया जाए कि वह अमुक कार्य करने के लिए उपयुक्त है। इसके लिये यह आवश्यक है कि बौद्धिक स्तर मालूम किया जाए, उसके पिछले कार्यो का फल जान लिया जाए, स्वास्थ्य तथा उसका सामाजिक और भाषा संबंधी ज्ञान नाप लिया जाए।

पठन आसज्जा

बालकों के "पढ़ने की आसज्जा" (reading readiness) पर मनोवैज्ञानिकों ने विशेष कार्य किया है। अमरीका में गेट्स तथा बेंड ने महत्वपूर्ण कार्य किया है। इस अध्ययन का प्रयोग बालकों की प्रारंभिक शिक्षा तथा सामग्री को उचित रूप देने में किया गया है। जो लड़के पढ़ने लिखने में असफल रहे हैं उनकी शिक्षा दीक्षा में इसके द्वारा विशेष लाभ हुआ है। "पायग्नोरिस एंड रेमेडिअल टीचिंग" के विषय में इस देश में भी कुछ कार्य हो रहा है तथा कई स्थानों पर विषयों के अध्ययन की आसज्जा से संबंधित परीक्षाएँ प्रमाणित की जा रही हैं।
चूड़ामन

भरतपुर शासकों के जाट वंश के पूर्वजों से एक |
दाईम्यो

 दाईम्यो (大名 daimyō, उच्चारण ) यह मध्यकालीन जापान के सामंत या प्रान्तपाल थे जो काफी शक्तिशाली थे और सम्पूर्ण जापान में लगभग इन्ही का राज चलता था। "दाई" (大) इसका शाब्दिक अर्थ होता है  "बड़ा", और  "म्यो" यह शब्द ''म्योदेन'' (名田) से आया है , जिसका अर्थ है निजी भूमि.
 
जापान में १० सदी से लेकर १९ सदी तक शोगुन के बाद जापान में दाईम्यो का ही वर्चस्व था।
भदेली जगालाला

जनसांख्यिकी

भारत की २०११ की जनगनना के अनुसार गाँव की कुल जनसंख्या 9133 है जिसमें 4633 पुरुष और 4500 से महिलाएँ हैं। गाँव की कुल आबादी का 91.79 प्रतिशत साक्षर है जो गुजरात के औसत से अधिक है। गाँव का मुखिया सरपंच होता है।
मुम्बई में जैन धर्म

मुंबई में जैन वहाँ की आबादी का ४% है। मुंबई में मुख्यतः श्वेतांबर पाए जाते हैं।
अनुज (रामानुज) शर्मा

अनुज (रामानुज) शर्मा (अभिनेता) को कला के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे छत्तीसगढ़ राज्य से हैं।
अनुज शर्मा (जन्म १५ मई १९७६) छत्तीसगढ़ी फिल्मो के सुपरस्टार है।
जन्म            14 मई 1976 भाटापारा,छत्तीसगढ़,भारत
व्यवसाय           अभिनेता
जीवनसाथी     डॉ. स्मिता शर्मा
माता-पिता       स्वर्गीय टेकन लाल शर्मा,देहुति शर्मा
बच्चे              अनामिता शर्मा और आरुग शर्मा
नेशनल लिबरेशन फ्रंट ऑफ त्रिपुरा

नेशनल लिबरेशन फ्रंट ऑफ त्रिपुरा (या NLFT) एक ईसाई आतंकवादी संगठन है जो त्रिपुरा, भारत में स्थित है। इसमें एक अनुमान के अनुसार 550-850 सदस्य हैं।
प्रकाशीय दूरदर्शी

दूरदर्शी का आरोहण

दूरदर्शी के आरोहण (mounting) का उतना ही महत्व है, जितना उसकी प्रकाशीय पूर्णता (optical perfection) का। किसी नक्षत्र की दैनिक गति (diurnal motion) का अनुसरण करने के लिए दूरदर्शी को निरंतर उन्नतांशीय (altitudinal) और दिगंशीय (azimuthal) गति से चलाना होता है। इसके लिए दूरदर्शी का विशेष ढंग से आरोहण करना पड़ता है।
इस सिलसिले में विषुव आरोहण (equatorial mounting) का विशेष महत्व है। इस आरोहण में दूरदर्शी को दो समकोणिक अक्षों (axes) पर स्वतंत्र रूप से घुमाने की व्यवस्था होती है। दूरदर्शी को एक चालक घड़ी या ड्राइविंग क्लॉक (driving clock) द्वारा घुमाया जाता है, जिससे उसकी गति आंतरायिक (intermittent) न होकर एक समान रह सके। दूरदर्शी की इस गति का कंपन रहित होना भी नितांत आवश्यक है और वेग ऐसा होना चाहिए कि तारे दूरदर्शी के दृष्टिक्षेत्र में बिल्कुल अचल रहें।scivci
द ग्रैंड वेनिस मॉल

द ग्रैंड वेनिस मॉल भारत का ये पहला थीम आधारित मॉल है। जो ग्रेटर नोएडा में परी चौक के पास स्थित है। नाम से ही साबित होता है कि ये एक बहुत बड़ा मॉल है। जो कि तिगरी गोल चक्कर, ग़ाज़ियाबाद से लगभग २५ किलोमीटर दूर है।

वर्गीकरण

यह मॉल ३२ लाख वर्ग फुट में फैला हुआ है। इसका फ़ूड कोर्ट दिल्ली-एनसीआर का सबसे बड़ा फ़ूड कोर्ट है जहाँ १३०० लोग आराम से बैठ सकते है। यहाँ १५०० दुकानें बनाई गई है।

बनावट

भारत में ऐसा कोई मॉल नही है यह पहला ऐसा मॉल है जो कि इटेलियन शहर वेनिस की वस्तुकला का आधार पर बनाया गया है। मॉल के प्रबंधक निदेशक सतिंदर सिंह भसिन और उनकी पत्नी क्विंसी भसिन सीईओ है। यहाँ यूरोप के कई शहरों की झलक देख सकते है इस मॉल की सबसे बड़ी खासियत ये है कि यहाँ अंदर ही गंडोला राईड चलाई गई है। जो लोगो को ऐसा दर्शाती है कि वह विदेश में है।
फाल्गुन शुक्ल तृतीया

फाल्गुन शुक्ल तृतीया भारतीय पंचांग  के अनुसार बारहवें माह की तृतीय तिथि है, वर्षान्त में अभी २७ तिथियाँ अवशिष्ट हैं।
होरस

नाम की व्युत्पत्ति

होरस नाम कम-से-कम 3100 ईसा पूर्व से है। 19वें राजघराने द्वारा राजघरानों की शुरुवात से पहले के मिस्र के शासकों को "होरस के उपासक" (अंग्रेज़ी followers of Horus) कहा गया है; अतः होरस नाम 3100 ईसा पूर्व से भी पुराना हो सकता है।

आँख

होरस की आँखें सूर्य और चन्द्रमा का प्रतीक हैं। होरस की बाईं आँख चन्द्रमा का प्रतीक है और सेत से युद्ध में ये आँख क्षतिग्रत हो गई थी। ये विवरण चन्द्रमा के सूर्य से धीमे होने का कारण माना जाता है।

होरस और सेत

सेत होरस की माँ ईसिस का भाई था जिसने होरस के पिता ओसिरिस की धोखे से हत्या की थी। ओसिरिस धरती का राजा था और मृत्यु के बाद पातल का राजा एवं देवता बन गया। ओसिरिस की मृत्यु के पश्चात होरस और सेत दोनों ने ओसिरिस की गद्दी पर हक जमाया। निर्णय के लिये मामला देवताओं के पास गया। कई वर्षों (70 या 80 वर्षों) तक कोई निर्णय नहीं हुआ और अंत में ओसिरिस को पत्र लिखा गया। ओसिरिस ने देवताओं को राजगद्दी अपने बेटे होरस को देने का आदेश दिया। सेत को शर्मिंदगी से बचाने के लिये रा ने सेत को आकाश में अपने साथ स्थान दिया। यह कथा अंधेरे पर रौशनी की विजय (अर्थात अच्छाई पर बुराई की विजय) का प्रतीक है। साथ ही ऐतिहासिक रूप से ये उत्तरी और पश्चिमी मिस्र के राज्यों के एक राज्य में गठन को दर्शाती है चूँकि होरस उत्तरी मिस्र का प्रतीक था और सेत दक्षिणी मिस्र का।
कं

कं देवनागरी व्यंजन के क वर्ण का एक अक्षर है।
चगास रोग

कारण व निदान

टी. क्रूज़ी आमतौर पर मानवों व दूसरे स्तनपाइयों में रक्त-चूसने वाले ट्राइटोमनी उप-परिवार के "किसिंग बग" द्वारा फैलता है। इन कीटों को अनेक स्थानीय नामों से जाना जाता है जिनमें: अर्जेंटीना, बोलीविया, चिली तथा परागुए में विन्चूका,ब्राज़ील में बार्बिएरो (बारबर), कोलंबिया में पिटो, मध्य अमरीका में चिंचे तथा वेनेजुएला में चिपो शामिल हैं। यह रोग रक्त आधानव अंग प्रत्यारोपण, परजीवियों से संक्रमित खाद्य को खाने से और माँ से उसके भ्रूण में से भी फैल सकता है। माइक्रोस्कोप द्वारा रक्त में परजीवी की खोज करके रोग का शुरुआती निदान किया जा सकता है। गंभीर रोग का निदान, रक्त में टी. क्रूज़ी के एंटीबॉडी खोज कर किया जाता है।

रोकथाम व उपचार

अधिकांशतः रोकथाम में किसिंग बग को समाप्त करना तथा उनके काटने से बचना शामिल है। रोकथाम के अन्य प्रयासों में आधान के लिए उपयोग किए जाने वाले रक्त की जांच शामिल है।  2013 तक इसके लिए कोई वैक्सीन विकसित नहीं की गयी है। आरंभिक संक्रमण का उपचार बेंज़नाइडाज़ोल या निफर्टिमॉक्सजैसी दवाओं से किया जाता है। यदि आरंभिक अवस्था में दी जाएं तो ये लगभग हर मामले में उपचार कर देती हैं लेकिन चगास रोग से काफी समय से पीड़ति व्यक्ति में कम प्रभावी होती हैं। जब इनको गंभीर रोग में उपयोग किया जाता है तो ये अंतिम चरण के लक्षणों के विकास को विलंबित या रोक सकती हैं। बेंज़नाइडाज़ोल तथा निफर्टिमॉक्स में 40% तक लोगों में अस्थायी पश्च प्रभाव हो सकते हैं  जिनमें त्वचा संबंधी विकार, मस्तिष्क विषाक्तता तथा पाचन प्रणाली में परेशानियां शामिल हैं।

महामारी-विज्ञान

ऐसा आंकलन है कि अधिकांशतः मैक्सिको, मध्य अमरीका तथा दक्षिण अमरीका के लगभग 70 से 80 लाख लोग चगास रोग से पीड़ित हैं। 2006 में एक वर्ष में इसके कारण लगभग 12,500 लोगों की मृत्यु हुई। इससे पीड़ित अधिकांश लोग गरीब होते हैं  और रोग से पीड़ित अधिकांश लोग यह समझ ही नहीं पाते हैं कि वे इस संक्रमण से पीड़ित हैं।  बड़े-स्तर पर जनसंख्या की आवाजाही के कारण चगास रोग से संक्रमित क्षेत्रों में विस्तार हुआ है और इस कारण इसे प्रभावित देशों में यूरोपीय देश तथा संयुक्त राज्य अमरीका भी शामिल हो सकते हैं। इन क्षेत्रों में 2014 तक काफी विस्तार देखा गया है। इस रोग का वर्णन सबसे पहले 1909 में कार्लोस चगास द्वारा किया गया था, जिनके नाम पर इस रोग का नाम पड़ा।  यह 150 से अधिक अन्य पशुओं को भी प्रभावित करता है।
१०९४ ईसा पूर्व

१०९४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०९४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बालाग्र

बालाग्र यह वैदिक काल की हिन्दू लम्बाई मापन की इकाई है। एक बालाग्र बराबर होता है दस महिरजस के। दस बालाग्र बराबर होते हैं एक लिख्या के।
नागपुरी भाषा

नामोत्पत्ति

कई इतीहासकारों का मानना है की सादानी शब्द की उत्पत्ति निषध शब्द से हुई है। इस क्षेत्र में नागवंशी राजावों के शासन के कारण इस भाषा का नाम नागपुरी हुआ।

भौगोलिक विस्तार

नागपुरी भारत में मुख्य रूप से झारखंड के चतरा, लातेहार, पलामू, गढवा,  लोहरदग्गा, गुमला, राँची, खूँटी, सिमडेगा, छत्तीसगढ़ के  जशपुर, सरगुजा, बलरामपुर, बिहार के औरंगाबाद और उड़ीसा के सुन्दरगड़ जिला में बोली जाती है|

विकास

फादर पीटर शांति नवरंगी ने इसके उद्भव एवं विकास पर प्रकाश डालते हुए प्रश्न उठाया कि नागपुरी छोटानागपुर की आर्य भिन्न बोलियों के मध्य में कैसे पड़ी? कहाँ से आई? कब आई? नागपुरी के प्रथम वैयाकरण रेव. ई. एच. ह्विटली ने नागपुरी का संबंध किसी आर्य बोली से नहीं बतलाया। तो दूसरी ओर नागपुरी के दूसरे समर्थ वैयाकरण रेव. कोनराड बुकाउट ने नागपुरी को मगही, भोजपुरी, छत्तीसगढ़ी इत्यादि से मिलती-जुलती बताया। फिर भी यह इनसे भिन्न भाषा है जो छोटानागपुर के अरण्यों और पहाड़ियों के बीच बसे गाँवों में स्वतंत्रातापूर्वक पनपी और विकसित हुई। अतः नागपुरी का शुद्ध रूप अब उन गाँवों में ही सुरक्षित है। फादर नवरंगी ने यह स्वीकार किया है कि यह कहना कठिन है कि नागपुरिया सदानी (नागपुरी) भाषा किस प्राचीन प्राकृत अथवा मध्ययुग की किसी अपभ्रंश बोली का वर्तमान रूप है। इस भाषा के सर्वनामों और क्रियाओं के कोई-कोई रूप दूरवर्ती राजस्थानी और नेपाली रूपों से मिलते हैं, कितने रूप प्राचीन वैस्वारी और अवधी से संबंध दिखाते है, कितने रूप तो बंगला और उड़िया की चलित बोलियांे के रूप से मेल खा जाते हैं। 
नागपुरी भाषा के प्रख्यात विद्वान प्रो॰ केसरी कुमार ने भी कहा है कि मगही और मैथिली की तरह नागपुरी भी मागधी अपभ्रंश से प्रसूत और उन्हीं की तरह एक निश्चित बोली है जो बिहारी के अंतर्गत आती है। डॉ॰ सुनीति कुमार चाटुर्ज्या के अनुसार मागधी प्रसूत भाषाओं की प्राचीन सामग्री के आधार पर भाषाविदों ने यह निष्कर्ष निकाला है कि पूर्ववर्ती मागधी अपभ्रंश के सभी स्थानीय रूपों मगही, मैथिली, भोजपुरी, बंगला, उड़िया और असमिया ने आठवीं शताब्दी से ग्यारहवीं शताब्दी तक न्यूनाधिक मात्रा में स्वतंत्रा रूप से अपनी आवश्यकताओं को पूरा कर लिया होगा। यह पार्थक्य किस शताब्दी से सम्पन्न हुआ इसके संबंध में निश्चित रूप से कुछ कहा जाना संभव नहीं। यही स्थिति हम नागपुरी के लिए भी कह सकते हैं।

लिपि

पूर्व में, नागपुरी कविताएँ लिखने में देवनागरी या कैथी लिपि का उपयोग किया जाता था। वर्तमान में, नागपुरी आमतौर पर देवनागरी लिपि में लिखी जाती है।

साहित्य

नागपुरी भाषा में काव्यों कि रचना 17वी शताब्दी में शुरू हुई। नागवंशी राजाओं और रामगढ़ के राजाओं के शासनकाल के दौरान देवनागरी और कैथी लिपि में कई नागपुरी कविताएँ लिखी गई। नागवंशी राजाओं में से कई राजा कवि, लेखक और रचनाकार रहे हैं। नागवंशी राजा रघुनाथ शाह एक कवि और रामगढ़ के राजा दलेल सिहं एक रचनाकार थे। हनुमान सिंह, जयगोविंद मिश्र, बरजू राम, महाकवि घासी राम और दास महली नागपुरी के रचनाकार रहे हैं। बेनीरामराम मेहता द्वारा लिखित "नागवंशावली" एक ऐतिहासिक कृति है। माहाकवी घासीराम द्वारा लिखित वंशावली, दुर्गासप्तशती, बरहामासा, विवह परिछन आदि प्रमुख है। प्रद्धुम्न दास और रुद्र सिंह भि प्रमुख लेखक रहे हैं। डॉ बीपी केसरी नागपुरी भाषा के प्रसिद्ध साहित्यकार थे।
नागपुरी, रांची विश्वविद्यालय और झारखंड के अन्य विश्वविद्यालयों में पढ़ाया जाता है। कई सदरी पत्रिकाओं ने भारत के विभिन्न हिस्सों सहित रांची , शिलांग , डुआर्स और पश्चिम बंगाल के तराई क्षेत्रों में प्रकाशित किया है।
इट्रियम(III) सल्फाइड

येटेरियम (III) सल्फाइड एक अकार्बनिक यौगिक है।
ढूला

कालिब, साँचा, आड़ की दीवार, डाट लगाते समय उसको टेक तथा रूप देने के लिये बनाया गया लकड़ी, लोहे आदि का अस्थायी ढाँचा, जो डाट या छत पूरी तथा स्वावलंबी हो जानेपर हटा दिया जाता है, ढूला (Centring) कहलाता है।
डाट के पत्थर या ईंटें एक दूसरे पर अपना भार डालती हुई अंत में सारा भार किनारे के आलंबों पर पहुँचाती हैं और उस भार के फलस्वरूप उत्पन्न दबाव के कारण यथास्थान टिकी रहती हैं। कितु यह क्रिया तभी संपन्न हा सकती है, जब डाट पूरी हो जाय। अत: पूरी होने तक उन ईटों या पत्थरों को यथास्थान स्थिर बनाए रखने के लिये ढूला आवश्यक होता है। अनिवार्यत: ढूले की ऊपरी सतह डाट के तले का जवाब होती है।
छोटी डाटों की उठान यदि कम हो तो बहुघा एक ही लकड़ी के ऊपर उन्हें ढाल लेते हैं, अन्यथा दो तख्तों के ऊपर चपतियाँ लगाकर ढूला बना लेते हैं। ज्यादा ऊँची और बड़ी डाटों के ढूले कैंची के सिद्धांत पर बनाए जाते हैं। बहुधा एक निचली तान होती है और दुहरे तख्तों या धज्जियों को जोड़कर मजबूत कैंची का रूप दिया जाता है। इनके जोड़ साल-चूलवाले नहीं होते, बल्कि कीलां और काबलों से कसे रहते हैं, फिर भी वे इतने मजबूत बनाए जाते हैं कि अपने ऊपर पड़नेवाला सारा भार सह सकें। ऐसी दो, या आवश्यकतानुसार अधिक, कैंचियाँ उचित अंतर से रखकर ऊपर चपतियाँ लगा दी जाती हैं। गढ़ी ईंट की डाट के लिये ये चपतियाँ सटी हुई, अनगढ़ी ईट की डाट के लिये कुछ अंतर से और पत्थर की डाट के लिये और भी अधिक अंतर से लगाई जाती हैं।
सारा ढूला किनारों पर, और यदि आवश्यकता हुई तो बीच में भी, मजबूत बल्लियों या थूनियों पर टिका रहता है, जिनके ऊपर बंद होनेवाली पच्चड़े लगी रहती हैं। ढूला खोलने में सुविधा के लिये तो ये पच्चड़े जरूरी हैं ही, एक और दृष्टि से भी ये महत्वपूर्ण है: डाट पूरी हो जाने पर पच्चड़ों द्वारा ढूला थोड़ा सा ढीला कर दिया जाता है ताकि डाट की ईंटें या पत्थर परस्पर सटकर बैठ जायँ। इसे डाट का बैठना कहते हैं। कहीं कहीं पच्च्चड़ो के स्थान पर थूनियों के नीचे बालू भरी बोरियाँ चिपटी करके रख दी जाती है। ढूला ढीला करने के लिये थोड़ी बालू निकालने भर की आवश्यकता होती है। इस प्रकार बिना चोट या धक्का पहुँचाए ही काम हो जाता है।
छत की डाटों के ढूले छत की गर्डरों से ही लटका दिए जाते हैं। दीवारों पर कड़ियाँ या बल्लियाँ रखकर भी उनपर ढूला बनाया जाता है।
आजकल प्रबलित कंक्रीट या प्रबलित चिनाई की छतें बहुत बनाई जाती हैं। इनके ढालने के लिये भी ढूला अनिवार्य है। बहुधा लकड़ी का ढूला बनाया जाता है, जिसकी ऊपरी सतह रंदा करके साफ कर दी जाती है। बहुत अच्छे काम में लाहे की चादरें लगाई जाती हैं। ये लकड़ी से ज्यादा टिकाऊ होती हैं, सरलता से लगाई और निकाली जा सकती हैं और यदि एक जेसी बहुत सी छतें ढालनी हों तो ये सस्ती भी पड़ती हैं। मामूली काम में जहाँ लकड़ी या लोहा लगाने की सुविधा नहीं होती, मिट्टी का (कच्चा) ढूला ही बना लिया जाता है। लकड़ी के, या ईंट की सूखी चिनाई के खंभों के ऊपर कड़ियाँ रखकर ऊपर बाँस, फूस आदि से पाटकर मिट्टी बिछा देते हैं। इसपर मामूली सीमेंट वाले मसाले का पलस्तर करके ठीक सतह बना ली जाती है। सतह पर चूना पोत देने से बाद में छत का तला साफ करने में सुविधा रहती है। प्रबलित चिनाई की छत के लिये बहुधा ऐसा ही ढूला, और वह भी प्राय: बिना पलस्तर का, बनाया जाता है।
सपाट छतों के ढूले किनारों की अपेक्षा बीच में कुछ ऊँचे रखे जाते हैं, ताकि ढूले के, या छत के, बैठान लेने पर छत लटकी हुई न दिखाई दे। प्रति फुट पाट के लिये १/२ इंच की ऊँचाई प्रायः पर्याप्त मानी जाती है। धरनों के ढूलों में यह ऊँचाई इसकी आधी ही रखी जाती है।
अमाया (बुर्गोस)

अमाया एक गाँव का नाम है। इसकी कुल आबादी 2002 में 67 थी। यह गाँव सोत्रेस्गुदो, बर्गोस की नगर पालिका में, कैसिल-लियोन, स्पेन में आता है।
अमाया को 574 में विसिगोथ के राजा लिउविगिल्द (Liuvigild) द्वारा एक शहर के रूप में क़ब्ज़ा कर लिया लिया गया था जैसाकि बिकालो के जॉन (John of Biclaro) के क्रॉनिकल में बताया गया है।
मुसलमानों के खिलाफ अस्तुरियास अलफोंसो प्रथम (739-757) के अभियानों के बाद, शहर के "ड्योएरो के रेगिस्तान" के रूप में समय पर जाना जाता था जो कि मुसलमानों और ईसाइयों के बीच काफी हद तक खाली बफर ज़ोन के रूप में छोड़ दिया गया था। यही इलाक़ा Repoblación (फिर से आबादी बसाने) का हिस्सा बना था। यह कोशिश अस्तुरियास के ओर्दोन्यो प्रथम (Ordoño I) के शासनकाल (850-866) के दौरान की गई थी। उस समय यह वर्तमान की तुलना में एक अधिक महत्वपूर्ण जगह थी।
द टाइम्स

यह् एक प्रमुख दैनिक समाचार पत्र है।

प्रकाशन स्थल

यह दैनिक समाचार पत्र लंदन, युनाइटेड किंगडम से प्रकाशित होता है।
खुशवन्त सिंह

व्यक्तिगत जीवन

खुशवन्त सिंह का जन्म 2 फ़रवरी 1915 को हदाली, पंजाब (अविभाजित भारत) में एक सिख परिवार में हुआ था। उन्होंने गवर्नमेण्ट कॉलेज, लाहौर और कैम्ब्रिज यूनीवर्सिटी लन्दन में शिक्षा प्राप्त करने के बाद लन्दन से ही क़ानून की डिग्री ली। पढ़ाई के क्षेत्र में आरम्भ से ही वे अपने स्वच्छंद स्वभाव के कारण बहुत अच्छे नहीं थे और कॉलेज तक की परीक्षाओं में उन्हें प्रायः तृतीय श्रेणी ही प्राप्त हुई। कानून की डिग्री लेने के बाद उन्होंने लाहौर में वकालत शुरू की। उनके पिता सर सोभा सिंह अपने समय के प्रसिद्ध ठेकेदार थे। उस समय सोभा सिंह को आधी दिल्ली का मालिक कहा जाता था।
खुशवन्त सिंह का विवाह कँवल मलिक के साथ हुआ था। इनके पुत्र का नाम राहुल सिंह और पुत्री का नाम माला है। उनका निधन 99 साल की उम्र में 20 मार्च 2014 को नई दिल्ली में हुआ।

पेशा

एक पत्रकार के रूप में भी खुशवन्त सिंह ने बहुत ख्याति अर्जित की। 1951 में वे आकाशवाणी से जुड़े थे और 1951 से 1953 तक भारत सरकार के पत्र 'योजना' का संपादन किया। 1980 तक मुंबई से प्रकाशित प्रसिद्ध अंग्रेज़ी साप्ताहिक 'इलस्ट्रेटेड वीकली ऑफ़ इंडिया' और 'न्यू डेल्ही' के संपादक रहे।
1983 तक दिल्ली के प्रमुख अंग्रेज़ी दैनिक 'हिन्दुस्तान टाइम्स' के संपादक भी वही थे। तभी से वे प्रति सप्ताह एक लोकप्रिय 'कॉलम' लिखते हैं, जो अनेक भाषाओं के दैनिक पत्रों में प्रकाशित होता है। खुशवन्त सिंह उपन्यासकार, इतिहासकार और राजनीतिक विश्लेषक के रूप में विख्यात रहे हैं। 
साल 1947 से कुछ सालों तक खुशवन्त सिंह ने भारत के विदेश मंत्रालय में महत्त्वपूर्ण पदों पर कार्य किया। 1980 से 1986 तक वे राज्यसभा के मनोनीत सदस्य भी रहे।

लेखन कार्य एवं प्रकाशन

खुशवंत सिंह मुख्यतः कथाकार हैं। उपन्यास एवं कहानियों के क्षेत्र में उनका योगदान उनके लेखन में प्राथमिक महत्व का है। परंतु, इसके अतिरिक्त व्यंग्य-विनोद-मिश्रित विचारपरक एवं इतिहास के क्षेत्र में भी उनका योगदान महत्वपूर्ण है। संस्मरण एवं आत्मकथा लिख कर भी उन्होंने प्रसिद्धि प्राप्त की है। वर्तमान संदर्भों और प्राकृतिक वातावरण पर भी उनकी कई रचनाएँ हैं। दो खंडों में प्रकाशित 'सिक्खों का इतिहास' उनकी प्रसिद्ध ऐतिहासिक कृति है। हालाँकि इस इतिहास में अभिव्यक्त कुछ तथ्यों की प्रामाणिकता पर संदेह भी व्यक्त किया गया है। साहित्य के क्षेत्र में पिछले सत्तर वर्ष में खुशवन्त सिंह का विविध आयामी योगदान महत्त्वपूर्ण रहा है।
खुशवन्त सिंह के उपन्यासों में प्रसिद्ध हैं - 'डेल्ही', 'ट्रेन टू पाकिस्तान', 'दि कंपनी ऑफ़ वूमन'। इसके अलावा उन्होंने लगभग 100 महत्वपूर्ण किताबें लिखी। अपने जीवन में सेक्स, मजहब और ऐसे ही विषयों पर की गई टिप्पणियों के कारण वे हमेशा आलोचना के केंद्र में बने रहे। उन्होंने इलेस्ट्रेटेड विकली जैसी पत्रिकाओं का संपादन भी किया।

सम्मान

भारत सरकार द्वारा साहित्य एवं शिक्षा के क्षेत्र में उल्लेखनीय योगदान के लिए उन्हें 1974 में पद्म भूषण और 2007 में पद्म विभूषण से सम्मानित किया गया।
बाँसी

बाँसी उत्तर प्रदेश के सिध्दार्थ नगर जिले का एक कस्बा है! यह राप्ती नदी के तट पर बसा सुन्दर तथा एतिहासिक स्थल है! यहाँ स्थित राजा रतन सेन विद्यालय अपनी प्राचीनता तथा शिक्षण व्यवस्था के कारण प्रसिध्द है।
जस गीत

जस गीत मुख्यत: देवी शक्ति की अराधना के लिये ओजपूर्ण स्वर मे पारम्परिक वाद्य यन्त्रो के साथ गाये जाने वाला गीत है। 'जस गीत', 'यश गीत' का अपभ्रंश है।
ली स्ट्रेसबर्ग थिएटर एन्ड फ़िल्म इंस्टीट्यूट

ली स्ट्रेसबर्ग थिएटर एन्ड फ़िल्म इंस्टीट्यूट (अंग्रेज़ी: Lee Strasberg Theatre and Film Institute) अभिनय के छात्रों के लिए एक स्कूल है जो 115 ईस्ट 15वीं स्ट्रीट, यूनियन स्क्वायर ईस्ट व इरविंग प्लेस के बीच, यूनियन स्क्वायर के पड़ोस में मैनहट्टन, न्यूयार्क सिटी में स्थित हैं। इसके साथ-साथ इसकी एक शाखा 7936 सांता मोनिका बोलवर्ड, वेस्ट हॉलीवुड, कैलिफोर्निया में भी है। स्कूल की स्थापना सन 1969 में विख्यात अभिनय शिक्षक ली स्ट्रासबर्ग ने विधि अभिनय को सिखाने और बढ़ावा देने के लिए कि थी।
संघीय सूचना प्रक्रमण मानक

संघीय सूचना प्रक्रमण मानक (अंग्रेज़ी: Federal Information Processing Standards या FIPS), संयुक्त राज्य अमेरिका की संघीय सरकार द्वारा बनाए जाने वाले मानक है जो असैन्य सरकारी अजन्सियों और सरकारी ठेकेदारों के कम्प्यूटर प्रणालियों में उपयोग के लिए बनाए जाते हैं, और इनकी उद्घोषणा आम जनता को की जाती है।
बहुत से फ़िप्स मानक वृहद्तर समुदायों (ऍ.ऍन.ऍस.आई, आई.ई.ई.ई, आई.ऍस.ओ इत्यादि) द्वारा प्रयुक्त किए जा रहे मानकों का ही परिवर्तित रूप हैं।
१८९५ ईसा पूर्व

१८९५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८९५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
डीन एल्गर

डीन एल्गर (जन्म 11 जून 1987) एक दक्षिण अफ्रीकी क्रिकेटर हैं। वह एक बाएं हाथ के बल्लेबाज और उपयोगी धीमी गति वाले बाएं हाथ के गेंदबाज हैं। एल्गर ने 2006 में श्रीलंका में 2006 अंडर 19 क्रिकेट विश्व कप की कप्तानी की।
पिस्कारेवस्कोए शहीद स्मारक

पिस्कारेवस्कोए शहीद स्मारक (रूसी : Пискарёвское мемориа́льное кла́дбище) रुस के सेंट पीटर्सबर्ग में स्थित लेनिनग्राद की घेराबंदी के शिकार लोगों को समर्पित कब्रिस्तान है।

स्मारक परिसर

अलेक्जेंडर वेसिलिव और येवजेनिय लेविनसन द्वारा डिजाइन किये गये इस स्मारक को ९ मई, १९६० में खोला गया था। द्वितीय विश्वयुद्ध के समय भूख व बमबारी में मारे गये नगर के ४२०००० नागरिकों तथा लेनिनग्राद मोर्चे के शहीद ५०००० सैनिकों को यहाँ १८६ सामूहिक कब्रों में दफनाया गया था। इसके प्रवेश द्वार के पास एक अखंड ज्योति स्थित है।यहाँ एक संगमरमर की तख्ती लगाईं हुई है जिस पर उकेरा हुआ है कि ४ सितंबर, १९४१ से २२ जनवरी, १९४४ तक १०७१५८ बम आकाश से शहर पर गिराए गए, १४८४७८ गोले दागे गए, १६७४४ पुरुषों की मृत्यु हुई ३३७८२ घायल हुए थे तथा ६४१८०३ की भूख से मृत्यु हुई थी।
स्मारक के मध्य भाग में मातृभूमि की कांस्य प्रतिमा स्थित है। अखंड ज्योति से होकर ग्रेनाइट से बना ४८० मीटर का मार्ग है जो इस भव्य प्रतिमा तक जाता है।
१ जून २०१७ को भारत के प्रधानमंत्री नरेंद्र मोदी ने यहाँ आकर शहीदों को पुष्पांजलि अर्पित की थी।
आमीन्

आमीन् (Amen) एक प्राचीन इब्रानी शब्द जिसे न केवल यहूदी, वरन् ईसाई और कुछ अंश तक मुसलमान भी अपनी उपासना में प्रयुक्त करते हैं। यूनानी अनुवाद के अनुसार इसका अर्थ है - "ऐसा ही हो", किंतु वास्तविक रूप में इसका अर्थ है - "ऐसा ही है" अथवा "ऐसा ही होगा"। साधारण प्रयोग में इसका अर्थ है "हो"। उपासना की समाप्ति कर उपस्थित व्यक्ति धर्माचार्य की कामना के समर्थन में "आमीन्" शब्द का प्रयोग करते हुए उस कामना के प्रति अपना समर्थन व्यक्त करते हैं।
पाकिस्तान में अल्पसंख्यकों की स्थिति

पाकिस्तान में मुसलमानों के अलावा हिन्दू, सिख, ईसाई तथा अन्य जातीय और धार्मिक अल्पसंख्यक रहते हैं किन्तु पश्चिम के धार्मिक स्वतन्त्रता समूहों एवं मानवाधिकार समूहों का कहना है कि वहाँ धार्मिक अल्पसंख्यकों के साथ बहुत भेदभाव बरता जाता है।